作者:李曾伯
標題:沁園春
內容:嗟矍鑠翁，對嬋娟月，懷汗漫遊。悵江湖幸有，季鷹鱸膾，田園忍負，晏子弧裘。丹桂開時，青苹渺處，家在三吳天盡頭。庭皋靜，又一番葉落，天下皆秋。少年弓劍邊州。驚轉首黃粱還夢不。嘆悠悠千載，關山無恙，滔滔一水，歲月俱流。鏡老菱花，笳悲廬葉，新雁數行人倚樓。君知否，把眉峰蹙破，豈為身愁。